৭ এ ছাড়া, একজন উত্তম মেষপালকের তার মেষদের প্রতি স্নেহ রয়েছে। আমরা যখন যিশুর জীবনী ও পরিচর্যা সম্বন্ধে সুসমাচারের বিবরণগুলো নিয়ে অধ্যয়ন করি, তখন শিষ্যদের প্রতি যিশুর স্নেহ দেখে আমাদের হৃদয় উপলব্ধিতে ভরে উঠে। তিনি এমনকী ‘মেষদিগের জন্য আপন প্রাণ সমর্পণ করিয়াছেন।’ স্বামীদেরও তাদের যত্নাধীন ব্যক্তিদের প্রতি স্নেহ দেখানোর ক্ষেত্রে যিশুকে অনুকরণ করা উচিত। ঈশ্বরের অনুমোদন লাভ করতে চান এমন একজন স্বামী নিষ্ঠুরভাবে তার স্ত্রীর ওপর কর্তৃত্ব খাটানোর পরিবর্তে, তার স্ত্রীকে ক্রমাগত “সেইরূপ” প্রেম করেন, যেমনটা “খ্রীষ্টও মণ্ডলীকে প্রেম করিলেন।” (ইফি. ৫:২৫) তার কথাবার্তা সদয় ও বিবেচনাপূর্ণ হওয়া উচিত কারণ স্ত্রী সমাদর পাওয়ার যোগ্য।—১ পিতর ৩:৭.